Jeg synes godt nok, at der er et par stykker der er ude med riven. Hvorfor gøre det personligt? Man kan da godt være saglig uden at hænge hinanden ud(også med andres billeder. Smid evt. en pb til hinanden?) . Nok om det... Mange af de billeder der bliver vist her i tråden viser ikke en harmonisk hest, men en hest/pony(må man gerne kalde en islænder det   ) på forparten med sænket ryg og hvor bagbenene hænger i Rom. Der var en gang en bruger her inde, som var vildt god til at sætte streger på ben og overlinie. Jeg ville egenlig ønske at jeg kunne gøre det samme med jeres billeder for at tyddeliggøre det jeg mener. Der er nogle få billeder bl.a. på præsentationerne jeg kan/vil sige god for, men come on... Når man har redet "støvsuger" ridning i et år, burde den da være klar til at rejse sig mere fortil. Helt firkantet sagt. Ud over det synes jeg, at det er flovt, at ryttere der praktisere og går SÅ meget ind for rideteori og anatomi viser sådan en ridning OG kan forsvare det med god samvittighed. Nu skal jeg jo ikke selv snakke for højt, for de ridebilleder jeg selv viser, er netop noget af det som jeg (og jer andre) forsøger at arbejde væk fra. Jeg skelner mellem to typer ryttere her: Dem som ikke rider "korrekt" men selv kan se fejlen og gør alt hvad der står i deres magt for at rette fejlen. Det vigtigste er, at man selv kan se fejlen, er opmærksom på sine svagheder og forsøger aktivt at bekæmpe dem. Så er der dem som vurderer, at hesten går korrekt, men åbenlyst har fuldstændig fejlvurderet opfattelse af tingene. Dem der vurdere, at en hest med bagbenenene, der hænger 10km bagefter, går korrekt og nægter at lade andre fortælle dem andet. Det er her vandende skiller! Nå ja... Så er der selvfølgelig den tredje, der bare gør det korrekt OG har fattet hvad det handler om. Dem er der vist ikke nogen billeder af i denne tråd.
S-mor har du ikke lullet dig ind i en lidt rosenrød opfattelse af, hvordan det er at ride med harmoni og psykisk samhørighedsfølelse med sin hest? Jeg synes næsten det lyder som om du forventede noget af det man læser om i teenage hesteblade. Jeg mener da bestemt, at det er noget af det aka ridning kan give, men at tro, at harmonien aldrig brydes og at hesten aldrig bliver utryk, bange eller ophidset, hvis bare rytteren er der, det er nok ikke helt rigtigt. I hvertfald ikke når der er tale om de mere tændte heste. Og hest og menneske er da stadig to forskellige individer. Men en hest hvor man rider med harmoni og indføling, kan hurtigt bringes tilbage, hvis den flipper lidt ud. Man kan så være uenig om, hvad man må udsætte hesten for, for at man kan have det morsomt med sin hest. Du bliver chokeret over billederne fra WE kurset, men det jeg har set til det, så kan hest og rytter have mange gode timer sammen. Hvis hesten slet ikke må blive utryk eller bange, så kan mange heste jo ikke engang tages med en tur i skoven. Det er da også en farlig oplevelse for mange heste, indtil de vænner sig til det. Og forøvrigt kan for stor følsomhed fra hestens side også være upraktisk. Man er jo som rytter ikke altid afslappet og i harmoni med sig selv, og det ryger lige ned i hesten. En følsom hest, der når man kommer træt, stresset og nervøst siger: Jeg kan mærke du har haft en dårlig dag, nu skal jeg vugge dig blødt afsted" den findes vist ikke, selv om jeg godt kunne tænke mig en. BirteB
Som:  Så burde man jo som menneske være så klog, at man afholder sig fra at ride lige præcis den dag eller lige ryster krop og sind en gang, så man er klar 
Jamen Patricia - du har fuldstændig ret - meget kan blive meget bedre med min ismule og min ridning   Og nej - en islænder går ikke under betegnelsen pony - hvorfor aner jeg ikke  Jeg sagde bare, at jeg kan godt stå inde for den måde, han bliver redet på - men klart vi har laaaaaaaangt igen  Og ja jeg burde helt sikkert også være længere  Tak for dine kommentarer 
Var en fotograf til stede her til aften, da jeg red mørkeridning for første gang siden i vinters  Så ville i måske have opdaget, at jeg kom til at sparke den søde pony hårdt i siderne  Den søde pony blev bange for 2 stk.s får, de så helt anderledes ud end i dagslys og om aften æder de måske heste   Så når man ikke måtte dreje omkring og løbe væk, så kom baggearet virkelig i brug, desværre ikke lige bagud, så vi kom faretruende nær fårehegnet  Nu reagerer man jo pr. instinkt i sådan en situation og han forsøgte sig med at rejse sig og vende rundt, men det fik jeg forpuret, nu bagefter tænker jeg, at jeg må gøre det rigtigt iflg. Susan for ellers havde han vel fået rejst sig hmm eller? Ja jeg var lidt hårdhændet, men jeg huskede at plukke (Hugge) æbler fra skolens træer som jeg plejer, så jeg er nok tilgivet  Ponyen har været min datters de sidste 6 år, han har aldrig udvist sådan en adfærd før, men måske var det fordi det var mig, der var i sadlen   Og jeg plejer jo enten at være på jorden eller også på min egen hoppe 
Eva - jeg syns ikke du skal forsvare dig på de angreb du har fået om din præstation i WE. én ting jeg har lært af livet er, at hvis man ikke tør prøve noget nyt og presse ens grænser af frygt for at gøre noget forkert - så bliver man aldrig RIGTIG god til noget. Vejen til succes er bygget på bl.a. nederlag. Så det kan GODT være, at der engang imellem bliver taget hårdere fat i hestens mund end godt er - men helt ærligt - det dør den ikke af - bare man har sine sunde principper i sigte. Og man kan IKKE lære at ride ved at læse hestenettet - man skal ud på træningsbanen, prøve sig frem, begå fejl og finde sin egen vej. Og i sidste ende tilgiver de kære krikker os alligevel! Jeg kan frygte de usikre, søgende ryttere der læser disse "intellektuelle" indlæg, kan forfalde til en berøringsangst overfor hesten, hvor de knap nok tør røre med tøjle eller sjenkel af frygt for at blive "den onde slags rytter", hvilket i sidste ende kan ende skidt for både hest og rytter, og som aldrig kan gøre dem til de stærke selvstændige ryttere som de drømmer om at være.
helt roligt. Forklarer bare sammenhængene, inden det går helt i selvsving. Jeg kender rumlen på HN og jeg har set/oplevet masser af vidt berømte trænere dumme sig - så det basker.Igennem mange, mange år. Alle dummer sig indimellem og ja,   - snarere end at blive perfektionistisk-nervøst- handlingslammede. Til gengæld har jeg faktisk en hel flok heste som kan rides alene ud uden dikkedarer, opfører sig pænt i flok,skov, sø,terræn,trafik, togbane, svømmes med af børn, rides af fremmede ryttere - også mindre børn, selvom de er uddannet til et vist niveau, er følsomme og har mange knapper man kan rode sammen. De er sjældent bange for noget (faktisk meget stabile)og jeg rider de underligste steder og på mærkelige tidspunkter, med en håndhest på slæb osv......helt almindelige, gode, trygge heste. Derfor synes jeg egentlig det er lidt fedt at de   kan uddannes højere op i dressur,  ........fx. gik min ene hoppe efter 3 mdrs aka-ridning (af mig selv), kvadrille på St.Hestedag med en 12 årig pige, som red hende for 3.-4.gang og hun hverken slog fra, fjollede eller satte en fod forkert. Jeg har også en som er lidt flyvsk, stadig - ham rider jeg kun selv - ingen børn på ham. Eva
Søs1 - Nu var hele mit indlæg ikke rettet mod dig og slet ike den tidsmæssige del af det. Aner ikke hvor lang tid du har trænet dette og det er mig egentlig heller ikk så vigtigt. Jeg tror måske, at jeg misforstod dit indlæg lidt, som om at "det er bedre at det ser sådan her ud end at hesten er krøllet totalt sammen-agtigt". Det var vist ikke sådan ment  Spørgsmålet er jo så om det er lige så skadeligt at ride forkert susan-ridning, som det er at ride forkert alm dressur? Se det var et spørgsmål jeg rigtig kunne tænke mig at få besvaret!!!! Nu har jeg som sagt set ryttere starte ud med Susans form for ridning (ja, jeg ved simpelthen ikke hvad jeg skal kalde det, for det er ikke ren Mclean og støvsuger lyder så amatøragtigt) og jeg synes altså bare ikke, at de billeder i viser rammer det helt. Jo   af NinA's og Sandra's gør, men nogle af dem viser samtidig at hesten har tendens til at falde på forparten. Det var forresten hos disse ekvipager, min undren om tidslinien ligger.... Når det er sagt, synes at marianne66 virkelig har fat af essensen i det. Rigtig godt indlæg 
Hej Eva. Kendte ikke noget til denne ride"disciplin" før denne debat.. lyder spændende,har spørgsmål der går på om det er generelt for ridestilen eller dit personlige valg: Hvorfor ride kursus, på en hest du ved, nemt får klaustrofobi, når du ved der vil være én af disse låger, uden forudgående træning i mindre, ja, hektisk tempo/omgivelser, så endda senere hen bruge det i en opvisning, når hesten stadig ikke har fået den fornødne tillid til øvelsen, hjemmefra, evt. i roligt tempo fra jorden med mindre pres? Hvori består harmonien og den samhørigheden? (Mit indre billede viste mig en hest der fræser gennem en låge med 180 i timen, skræmt og i frygt - men så vidt jeg kan gætte mig frem til på billeder og video skal man standse og åbne/lukke lågen, hvilket jo begrænser hastigheden gennem den betydeligt  ) Jeg mener bare, jeg ville da ikke, med kendskab til min hest fx var bange for stor vandgrav - gøre opvisning i at springe den til stort stævne, som repræsentant for min ridedisciplin i, at ignorere dens signaler og evt. frygt vedr. øvelsen - uden at have øvet det og givet den selvtillid i øvelsen derhjemme først. Ja, grunden til jeg spørger er såmænd bare jeg blev fascineret af denne type "forhindringsbane", måske engang i fremtiden kunne jeg tænke mig at prøve - men bestemt ikke, hvis det gælder om at fræse igennem uden mulighed for at opbygge hestens tillid til opgaverne enkelt-/gradvist, således også hesten morer sig på banen. mvh Bonnie
Selvfølgelig kan forkert udført støvsugerridning skade hesten, selvom jeg vil påstå det er mindre end ved at krølle den sammen. For "forkert" udført støvsuger vil vel bare være at lade hesten gå i sin egen form uden at søge en bestemt form eller ligeudretning i hesten. Tidslinien kan godt være lang i støvsugeridningen eller skildpadde ridningen, men det er jo også fordi man hele tiden opdager nye aspekter og dermed gerne vil have det helt på plads inden man går videre. Får når man først en gang har oplevet fornemmelsen af hesten der bliver sej i gangen og man kan mærke hvordan den virkelig får gang i det tunge muskel arbejde. Så har man aldrig lyst til at trave på anden måde. Og det tager altså tid inden den bliver klar til at være sat og lave øvelser og stadig have ryg og lænd med. Det ser jo ikke særlig imponerende ud, men som sagt den følelse man får overbeviser en 100% om at det er ventetiden værd, om det så tager flere år at nå til egentlig samling   Og for at vise at hesten også kan galopere:   Jeg har vel redet frem og ned i større eller mindre grad siden januar/februar og siden foråret i decideret skovskider  Jeg kan så småt begyndt at se henimod der hvor jeg kan begynde at ride med lidt mere kontakt og bede om en anelse mere samling, men vi har ikke travlt og tager den tid det skal. >> Eva: Det er jo fair nok at en hest kan blive ekstra spændt i uvante omgivelser, og især hvis den er utryg ved at gå i ridehus. Men jeg må indrømme at nedenstående video (trods ringe kvalitet) heller ikke umiddelbart viser en hest der går afslappet??
Ok Patricia   Jeg troede at det var mine billeder det meste af dit indlæg henviste til  Jeg er overbevist om, at hestene ikke tager skade af blive redet i remonteholdning. Det er jo noget, de er blevet gennem århundrede. Self. skal man tage sine forholdsregler bla. det langsomme tempo - men alt i alt vil jeg mene, at historien viser, at det er en ok måde at ride unghesteridning og 'redressur' for at bruge et Kirsten Hansen udtryk.
 
Hvem bestemmer hvor lang tid det "bør" tage at uddanne en hest....? Det kommer vel an på den enkelte hest.. Jeg mener; det er jo lidt svært at gå videre hvis den ikke er klar, og så må man jo fortsætte med at træne og vente tålmodigt til den   klar... Jeg tror generelt at jo mindre du "tvinger" hesten, jo længere vil uddannelsen tage, da hesten   skal byde sig ind før man kan gå videre. Rider man mere på tøjle, og "beder" hesten bukke nakken osv, er det nok nemmere at gå hurtigt frem, man da har man jo så heller ikke opnået det "skildpaddetrænerne" vil opnå. Så synes på ingen måde man kan sige at visse ekvipager "burde" være nået længere, for det kommer helt an på stilen og hesten (og rytteren). Personligt glæder jeg mig enormt meget til Cashew når længere i sin uddannelse, for tror det bliver rigtig godt   Men Sandra har også nævnt hvad der sker hvis hun presser ham mere end hun gør nu, så hun må også bare vente til han er klar...
Vi har alle et fælles ridemål som hedder harmoni. Det er meget få billeder og film hvor vi ser denne harmoni. Det betyder ikke at det ikke er det vi stræber efter. Det er også det vi oplever i den daglige træning, først i korte øjeblikke men som hestes uddannelse stadig vokser i stadig tiltagende øjeblikke. Bent har det med at sige at aka ridning bliver kunst når rytterens sæde smelter sammen med hesten rygsving og hånden smelter sammen med hesten mund. Det er den harmoni jeg som aka rytter tilstræber. Men Men Men I øjeblikket har min hest aldrig gået så dårligt som hun gør lige nu. Tror det er en slags teenager oprør. Jeg er nød til at bruge tøjlerne på de mest mærkelige måde for at hun ikke skal falde ind i banen. Jeg er nød til at bruge mine schelker 5 gange så hårdt som jeg normalt peljer for eller lytter hun ikke. Hun er tung på hånden i trav og jeg ved jeg er nød til at arbejde med noget tempo skift de næste dage. Jeg ved også at når jeg gør det, både fra longen og fra ryggen så vil hun smide ryggen og give min underhals. Så der er absolut ikke noget harmonisk over vores træning lige i øjeblikket, men jeg ved også at jeg er nød til at vælge "forkert" ridning for at rette op på nogle større problemer. Min pointe er at harmoni nogle gange er meget langt væk i den daglige træning, men det er okay så længe vi ved hvad vi laver. Harmoni er stadig mit mål selvom jeg de næste dage er nød til at ride med underhals. Så er der sikker nogle som vil sige "du er da ikke nød til det, kan du ikke bare xxxx." Men det er min vudering, med det kendskab jeg har til min hest, mig selv og vores øjblikke træningssituation at jeg er nød til det. Mvh Henrik
Det er komplet volapyk for mig Henrik - hvordan skulle forkert ridning føre noget korrekt med sig? Det lyder lidt som om du forventer at kunne putte 600 kg hest ind i en rigtig form ved hjælp af kraft.....vil du ikke forklare det lidt nærmere - hvilken slags forkert ridning taler du om? ...og hvad forventer du at få ud af den? Mange hilsner, Lene